Uffiċjal fid-Dipartiment tas-Sajd tressaq il-Qorti akkużat li ħa sehem f’ħasil ta’ flus, tixħim u li aċċetta flus waqt li kien qed jaħdem bħala uffiċjal tal-gvern. Francis Caruana ta’ 55 sena minn Marsaxlokk ġie akkużat li wettaq reat meta kien obbligat jara li dawn ir-reati ma jsirux. Quddiem il-Maġistrat Natasha Galea Sciberras, il-Pulizija spjegat li Francis Caruana kien qed iżomm għalih qrib l-40 Ewro għal kull konsenja ħut impurtat. L-akkużat ingħata l-ħelsien mill-arrest u ntalab jiddepożita €700 u garanzija personali ta’ €10,000.